Pyeongchang søkte om å få arrangere vinter-OL i 2010 og 2014, før byen fikk tildelt lekene for 2018. I forbindelse med OL-søknadene ble det bygd opp et stort vintersportsanlegg i Pyeongchang kalt Alpensia Resort, som blant annet inneholder et topp moderne skihoppanlegg med bakker på K98 og K125. Hoppbakkene ble åpnet med kontinentalcuprenn (sommer) i 2009, og hadde også kontinentalcuprenn i 2011.